Heidame pilgu suvekuu taevastele seisudele, kaeme, kas on taevast mannat sadamas oodata või tuleb hoopiski pussnuge.  Augusti algus, Veevalajas jätkub kolmikühendus, kus  osalevad Jupiter-Neptuun ja Chiron. Kusjuures Olümpose valitseja Jupiter on retrograadses liikumises. Kahe olulise planeedi ühendus eeldab ühiskonnale uute ideede tugevamat esiletulekut. Avama tee uutele perspektiividele ja sihtmärkidele. Ühendus sisendab rohkem optimismi aga samas võib tekitada illusoorseid ja utoopilisi arusaamu, et nüüd enam hullemaks minna ei saa vaid aina paremuse poole. Oma sõna peaks ütlema mõni kõrgem vaimne liider. Augusti teisel dekaadil saab maailm tunda tahtejõu puudust, mis  aitaksid realiseerida neid plaane ja mõtteid - opositsioon Päikeselt. Tähendab, et paljud ettevõtmised võivad mitte täituda ja lubadused selleks ainult jäädagi. Sel ajal pole mõtet oma tahtmist peale suruda, tekitada sõnasõda oma ülemusega, olla temaga erimeelustes. Pikki reise ka ei maksaks ette võtta. Jupiter-Neptuuni tsükli negatiivsemad ilmingud ilmnevad siis, kui nad omavahel hakkavad moodustama pingeaspekte. Näiteks Jupiteri kvadratuur Neptuunile saab jõu sisse juunis 2012.Aga see natuke kaugem tulevik.